Wanita Milik Kaiden

Wanita Milik Kaiden ialah sebuah drama televisyen Malaysia 2024 terbitan Cinema Stage Production Sdn. Bhd. yang diarahkan oleh Jamal Khan. Ia dibintangi oleh Iedil Dzuhrie Alaudin dan Emma Maembong. Drama ini memulakan tayangan perdana di Slot Akasia, TV3 pada 26 Disember 2024 hingga 29 Januari 2025 menggantikan Dhia Kasyrani.

Drama ini juga boleh ditonton di platform penstriman iQIYI.

 Sinopsis 
Kisah pertemuan yang tak diduga antara Haila (Emma Maembong) dan Erman (Shahz Jaszle), yang menjadi titik permulaan hubungan antara mereka. Namun, di sebalik pertemuan itu, Erman menyembunyikan satu rahsia besar bahawa dia sebenarnya telah bertunang dengan seorang gadis pilihan ibunya, Sarah (Rasya Dean). Demi memikat hati Haila, Erman merahsiakan status pertunangannya. Dalam masa yang sama, Kaiden (Iedil Dzuhrie Alaudin), sahabat baik Erman sejak zaman universiti, secara tidak diduga mempunyai sejarah hubungan dengan Haila. Mereka pernah menjadi rakan baik sewaktu di kampung, namun satu peristiwa hitam dalam keluarga Haila memaksa Kaiden untuk menjauhkan diri daripadanya.

Kehadiran Haila dalam hidup Erman membawa perubahan besar, namun sikap Erman yang gemar mempermainkan perasaan wanita mula mencetuskan keraguan dalam hati Kaiden. Lebih merumitkan keadaan, Sarah yang hamil mendesak Erman bertanggungjawab ke atas dirinya, sementara ibu kepada Erman, Puan Kamariah (Liza Abdullah) berusaha menyatukan mereka demi membalas jasa keluarga Sarah yang banyak membantunya menyelesaikan masalah kewangan. Haila, seorang gadis yatim piatu, pula merasakan kasih sayang dan perhatian Erman adalah anugerah yang tidak pernah dimilikinya, tanpa mengetahui konflik di sebalik hubungan mereka.

Dalam konflik ini, Kaiden menghadapi dilema kerana dia sebenarnya menaruh hati terhadap Haila sejak zaman sekolah. Situasi menjadi semakin tegang apabila Kaiden mengetahui rancangan perkahwinan Haila dan Erman. Sebagai seorang lelaki yang tahu sisi gelap Erman, Kaiden berdepan cabaran besar, sama ada untuk melindungi Haila daripada menjadi mangsa atau menerima takdir cintanya yang tidak kesampaian. Apakah tindakan yang akan dilakukan oleh Kaiden? Mampukah beliau menghentikan niat jahat Erman dan merealisasikan hasratnya yang terpendam sejak sekian lama?

Pelakon

Pelakon utama
 Iedil Dzuhrie Alaudin sebagai Kaiden
 Emma Maembong sebagai Haila

Pelakon pembantu
 Shahz Jaszle sebagai Erman
 Dayang Areeda sebagai Katrina
 Maria Farida sebagai Pn Sri Atillia
 Kael Lean sebagai Akmal
 Wafariena Roslan sebagai Dilla
 Liza Abdullah sebagai Pn Kamariah
 Zaidi Omar sebagai Madi
 Rasya Dean sebagai Sarah
 Muhammad Harminder sebagai Alex
 Rezza Shah sebagai Eidlan
 Aprena Manrose sebagai Liana
 Idzham Ismail sebagai Raz
 Izzy Reef sebagai Kaiden (Flashback)
 Adrina Kamaruddin sebagai Haila (Flashback)

 Pautan luar 

Kategori:Drama adaptasi novel di Malaysia
Kategori:Rancangan TV3
Kategori:Siri drama televisyen Malaysia berbahasa Melayu 2024